**ტენდერი Cisco TAC-ის შესყიდვაზე**

|  |  |
| --- | --- |
|  |  |
| გამოცხადების თარიღი:დასრულების თარიღი: | 12 ნოემბერი 202024 ნოემბერი 2020  |
| საკონტაქტო პირი | ბექა ჭოლაძეBcholadze@bog.ge555 111 299  |

 **ტენდერი Cisco TAC-ის შესყიდვაზე**

სარჩევი

[**ინსტრუქცია ტენდერში მონაწილეთათვის** 2](#_Toc22227845)

[**სატენდერო მოთხოვნები** 2](#_Toc22227846)

[**დამატებითი ინფორმაცია:** 3](#_Toc22227847)

[დანართი1: ტექნიკური დავალება 4](#_Toc22227848)

[დანართი 2: საბანკო რეკვიზიტები 5](#_Toc22227849)

**ინსტრუქცია ტენდერში მონაწილეთათვის**

პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი.

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;

ტენდერში მონაწილეობის მისაღებად აუცილებელია ორგანიზაციამ ტექნიკურ დავალებაზე დაყრდნობით ატვირთოს ინვოისი, მომსახურების სრული ღირებულებით;

პრეტენდენტებმა თანდართული ფაილის შესაბამისად შევსებულ ფასების ცხრილში უნდა მიუთითონ შემოთავაზებული საქონლის სასაქონლო ნიშანი და / ან მარკა / მოდელი (არსებობის შემთხვევაში) და, ასევე მწარმოებელი კომპანია და წარმოშობის ქვეყანა.

შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას, ნებისმიერ დროს შეწყვიტოს ან გადაავადოს ტენდერი.

ტენდერში მონაწილეობის მისაღებად აუცილებელია ორგანიზაციამ წარმოადგინოს საბანკო რეკვიზიტები - **დანართი 2**;

სატენდერო წინადადება წარმოდგენილი უნდა იყოს დოლარში მოიცავდეს კანონმდებლობით გათვალისწინებულ გადასახადებს და გადასახდელებს.

**სატენდერო მოთხოვნები**

* **მიწოდების ვადა:** ერთი წლის განმავლობაში;
* **მოსაწოდებელი დოკუმენტაცია -** MAF
* **სარეკომენდაციო წერილი:** პრეტენდენტმა უნდა წარმოადგინოს შემოთავაზებული ბრენდისთვის საქართველოს რეზიდენტი ორგანიზაციის მიერ გაცემული, სულ მცირე 1 სარეკომენდაციო წერილი.
* პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

**დამატებითი ინფორმაცია:**

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს რომ:

* სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
* უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
* ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.

დანართი1: ტექნიკური დავალება

1. უზრუნველყოს **ბანკი** მხარდაჭერის გუნდისა და ინციდენტების მენეჯმენტის სერვისით, რაც გულისხმობს შემდეგს:
	1. **კონტრაჰენტის** მიერ სპეციალურად გამოყოფილი **ინჟინერი** - „High-Touch System Engineer“ (შემდგომში - **„ინჟინერი“**), რომელიც იცნობს **ბანკის** ქსელს და იღებს **ბანკის** ყველა შეკითხვას/მოთხოვნას, განიხილავს მათ და აუცილებლობის შემთხვევაში, ხსნის ქეისს „Cisco”-ოს “TAC”-ში (Technical Assitance Centre - ტექნიკური მხარდაჭერის ცენტრი). ამასთან, ანხორციელებს „Cisco“-ს „TAC“-ის სხვადასხვა ქვედანაყოფებსა და **ბანკის** სპეციალისტებს შორის მუშაობის კოორდინირებას. იმ შემთხვევაში, თუ **ბანკი** ვერ შეძლებს **ინჟინერთან** დაკავშირებას, ამ უკანასკნელის პასუხისმგებლობებს იკისრებს სათადარიგო **ინჟინერი** (შემდგომში - „**სათადარიგო ინჟინერი**“). იმ შემთხვევაში, თუ **ბანკი** ვერ შეძლებს ვერც **ინჟინერთან** და ვერც **სათადარიგო ინჟინერთან** დაკავშირებას, ინციდენტი, შემდგომი მოგვარებისთვის დარეგისტრირდება **კონტრაჰენტის** მხარდაჭერის სამსახურში;
	2. „Cisco“-ს მხრიდან გამოყოფილი სპეციალისტი -„High-Touch Operations Manager“ (შემდგომში - **„მენეჯერი“**) „Severity-1“ და „Severity-2“ ინციდენტების დადგომის შემთხვევაში, გაწევს ინციდენტის მენეჯმენტის მომსახურებას, მომხდარი ინციდენტისა და მისი შემდგომი მოგვარების მენეჯმენტური მხარდაჭერის კუთხით;
2. ნახევარ წელიწადში ერთხელ, ჩაატაროს ტექნიკური შემოწმების სამუშაოები, რომლის ფარგლებშიც **ბანკი** მიიღებს შემდეგი სახის მომსახურებებსა და დოკუმენტებს:
	1. ქსელის მდგომარეობის შესახებ ანგარიშს („Network health-check report“), რომელშიც მითითებული იქნება პოტენციური პრობლემები, რომლებიც აქვს/შეიძლება ჰქონდეს მთლიანად ქსელს, მის ნაწილს, კონკრეტულ დანადგარებს, ან არხებს. ყოველ ინციდენტს მიენიჭება შესაბამისი პრიორიტეტი, იმისდა მიხედვით, თუ რა გავლენა შეიძლება ჰქონდეს მას ქსელის საერთო ფუნქციონირებაზე, ან თუ რა დონის (დაბალი/საშუალო/მაღალი) რისკს უქმნის იგი სერვისების სრულყოფილად მიწოდებას;
	2. ქსელის უსაფრთხოების შესახებ ანგარიშს („Network security review“), რომელშიც მითითებული იქნება პოტენციური პრობლემები, რომლებიც აქვს/შეიძლება ჰქონდეს მთლიანად ქსელს, მის ნაწილს, კონკრეტულ დანადგარებს, ან არხებს. ყოველ შემთხვევას, მიენიჭება შესაბამისი პრიორიტეტი, იმისდა მიხედვით, თუ რა გავლენა შეიძლება ჰქონდეს მას ქსელის საერთო ფუნქციონირებაზე, ან თუ რა დონის (დაბალი/საშუალო/მაღალი) რისკს უქმნის იგი სერვისების სრულყოფილად მიწოდებას;
	3. **ბანკის** დანადგარების შესახებ ანგარიშს („Inventory and environment assessment“), სადაც მითითებული იქნება დანადგარების მოდელები, განთავსების ადგილები, “Cisco SmartNet”-თან აქტიური კონტრაქტის არსებობა, ოპერაციული სისტემის ვერსია და დანადგარ(ებ)ის დატვირთვა (თუ **ბანკს** აქვს ლიცენზია „Cisco Prime” პროგრამულ უზრუნველყოფაზე). საჭიროების შემთხვევაში, მითითებული იქნება რეკომენდაციები პროგრამული უზრუნველყოფის შეცვალზე, დანადგარების განახლებაზე (იმ შემთხვევაში, თუ „Cisco“ გამოაცხადებს კონკრეტული დანადგარის “End of Sale”/”End of Life” დასრულებას). ყოველ რეკომენდაციას ექნება დაბალი, საშუალო ან მაღალი პრიორიტეტი;
	4. საერთო დოკუმენტს („Process and technology optimization“), რომელშიც მოცემულია ზემოთ ჩამოთვლილი მომსახურებების გაწევის („Network health-check report“, „Network security review“ და „Inventory and environment assessment“) შედეგები და რეკომენდაციები ტოპოლოგიის, გამოყენებული ტექნოლოგიის ან მისი კომპონენტების შეცვლაზე, ასევე, რეკომენდაციები იმ ოპერაციული პროცესების შესახებ, რომლებიც შეიძლება აბრკოლებდნენ ქსელის ოპტიმალურ ფუნქციონირებას;
3. **ბანკის** მოთხოვნის შემთხვევაში და საფუძველზე,უზრუნველჰყოს „Knowledge Sharing Workshops“-ის (შემდგომში - **ვორქშოპ(ებ)ი**) ჩატარება, რომლებიც, **მომსახურების** შესრულების ვადის განმავლობაში შეიძლება ჩატარდეს არაუმეტეს ორჯერ და თითოეული მათგანი შეიძლება გაგრძელდეს არაუმეტეს 3 (სამი) სამუშაო დღისა. ხსენებული „ვორქშოპის“ ფარგლებში, განსახილველი საკითხი წინასწარ უნდა შეთანხმდეს **კონტრაჰენტთან** და არ უნდა სცდებოდეს „Cisco“-ს ტექნოლოგიებთან, ან კორპორატიული ქსელების მოწყობის ტექნოლოგიასთან/პრინციპებთან დაკავშირებულ საკითხებს. **ბანკი** უფლებამოსილია **ვოქრშოპების** ნაცვლად, **კონტრაჰენტისგან** მოითხოვოს საერთო საკონსულტაციო მომსახურების მიღება, რომლებიც ასევე არ უნდა სცდებოდეს „Cisco“-ს ტექნოლოგიებთან, ან კორპორატიული ქსელების მოწყობის ტექნოლოგიასთან/პრინციპებთან დაკავშირებულ საკითხებს. ასეთი საკონსულტაციო მომსახურების საერთო ხანგრძლივობა არ უნდა აღემატებოდეს ექვს სამუშაო დღეს;
4. უზრუნველყოს, რომ **ბანკმა** შეძლოს შეტყობინებების მიღება, ამ უკანასკნელთან დამონტაჟებული დანადგარების ან პროგრამული უზრუნველყოფის კრიტიკული დაუცველობის აღმოჩენასთან დაკავშირებით;
5. **ბანკის** მოთხოვნის შემთხვევაში, ტექნიკური შემოწმების სამუშაოები ფარგლებში, გაუწიოს მას შედმეგი მომსახურებები:
	1. „Configuration and capacity planning” - ანალიზი და რეკომენდაციების გაწევა **ბანკის** ქსელთან დაკავშირებული დანადგარების კონფიგურაციაზე, ან არხების კავშირის გაფართოება/შეცვლასთან დაკავშირებით, ასევე, დანადგარების განახლებასთან და ლიცენზიების შესყიდვასთან დაკავშირებით, რაც ხელს შეუწყობს მთლიანი ქსელის (ან მისი კონკრეტული სეგმენტის) საერთო ფუნქციონირების დონის გაზრდას;
	2. „Migration and Disaster recovery planning“ - არსებული „Migration and Disaster recovery“ გეგმის ანალიზი. რეკომენდაციების გაწევა ხსენებული გეგმის ბიზნეს ამოცანებთან მისადაგებასთან დაკავშირებით, ასევე, იმ რეკომენდაციების გაწევა, რომლებიც შემუშავებულია მწარმოებლის მიერ და ინდუსტრიის საუკეთესო პრაქტიკის შესაბამისად;

განვითარების გეგმის შედგენა - კონსულტაციების გაწევა იმ გეგმის შემუშავების პროცესში, რომელიც საჭიროა **ბანკის** ინფრასტრუქტურის, მისი ბიზნეს ამოცანების და რეგულაციების მოთხოვნების შესაბამისად განვითარებისთვის.

დანართი 2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი:

კომპანიის სახელი

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი: